Page:Scotland's skaith, or, The history o' Will and Jean.pdf/14

 14 Dark, and darker grew the night ay; Loud and sair the cauld winds thud! Jean now spied a sma' bit lightie Blinking through a distant wood. Up wi' frantic haste sh started ; Cauld, nor fear, she felt nae mair; Hope, for ae bright moment, darted Through the gloom o' dark despair. Fast owre fallow'd lea she brattled : Deep she wade through bog and burn ; Sair wi' steep and craig she hrattled, Till she reach'd the hop'd sojourn. Proud, 'mang scenes of simple nature, Stately auld, a mansion stood On a bank, wha's sylvan feature Smild out-owre the roaring flood. Simmer here, in varied beauty Late her flowery mantle spread : Whar auld chesnut, aik, and yew-tree, Mingling, lent their friendly shade, Blasted now, wi' Winter's ravage; A' their gaudy livery cast; Wood and glen, in wailings savage, Sugh and how to ilka blast. Darkness stalk'd wi' Fancy's terror;- Mountain's mov'd, and castles rock'd, JEAN, hanf dead wi' toil and horror, Reach'd the door, and loudly knock'd.